**Ministru kabineta noteikumu projekta „Grozījumi Ministru kabineta 2011.gada 29.novembra noteikumos Nr.914 „Elektroenerģijas tirdzniecības un lietošanas noteikumi”” tiesību akta projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011. gada 29. novembra noteikumos Nr.914 „Elektroenerģijas tirdzniecības un lietošanas noteikumi”” (turpmāk – noteikumu projekts) sagatavots atbilstoši Deklarācijas par Valda Dombrovska vadītā Ministru kabineta iecerēto darbību II nodaļas *Inovatīva un efektīva ekonomika* apakšnodaļai *Enerģētika konkurētspējīgai ekonomikai* un Valdības Rīcības plāna (MK 07.02.2012. sēde, prot. Nr.7 §24) 62. punktam.  „Grozījumi Ministru kabineta 2011.gada 29.novembra noteikumos Nr.914 „Elektroenerģijas tirdzniecības un lietošanas noteikumi”” (turpmāk – grozījumi) ir sagatavoti ņemot vērā plānoto elektroenerģijas tirgus liberalizācijas procesa pabeigšanu.  Izmaiņas Elektroenerģijas tirgus likumā, kas šobrīd tiek izskatītas tiesību aktu paketes par 2014.gada valsts budžetu ietvaros, paredz, ka pilnīga tirgus liberalizācija ir plānota no 2014.gada 1.aprīļa.  Šobrīd, pastāvot pašdeklarēšanās metodei, tirgotājs informāciju par patēriņu iegūst, tikai tad, ja lietotājs norēķinu periodā deklarē elektroenerģijas patēriņu un to apmaksā. Ja lietotājs norēķinu periodā patēriņu sistēmas operatoram nedeklarē, tad gan sistēmas operatoram, gan tirgotājam ir jāpieņem, ka objektā patēriņa nav bijis, lai gan pastāv situācija, ka lietotājs ir patiesībā elektroenerģiju ir patērējis, bet par to nav ziņojis. Informācijas plūsma no tirgotāja uz sadales sistēmas operatoru, ir iespējama tikai monopola tirgus apstākļos, kur vienīgais tirgotājs ir vertikāli integrēta komersanta sastāvdaļa (saskaņā ar Elektroenerģijas tirgus likuma 33.pantu publiskā tirgotāja pienākums ir piegādāt elektroenerģiju visiem saistītajiem lietotājiem visā Latvijas teritorijā). Tādēļ mainot tirgus modeli, jāmainās arī ir informācijas apmaiņas procesam.  Nemainot norēķinu sistēmu principus un metodes tirgus modelis nedarbosies efektīvi un var radīt šķēršļus tirgotājiem un sistēmas operatoriem.  Elektroenerģijas tirgus atvēršana un ar to saistīto pasākumu ieviešana sekmē Baltijas enerģētikas tirgus starpsavienojumu plāna (turpmāk - BEMIP) rīcības plāna, kas tik apstiprināts, Latvijai un septiņām citām Baltijas jūras reģiona dalībvalstīm 2009.gada 17.jūnijā, parakstot saprašanās memorandu ar Eiropas Komisiju, īstenošanu. BEMIP rīcības plāns paredz Baltijas valstīm veikt saskaņotas darbības, lai izveidotu pilnīgi funkcionējošu un integrētu elektroenerģijas tirgu, to balstot uz Ziemeļvalstu elektroenerģijas tirgus modeli. Viens no BEMIP rīcības plāna uzdevumiem ir pakāpeniska Baltijas valstu iekšējo elektroenerģijas tirgu atvēršana, cita starpā paredzot arī regulētu elektroenerģijas tarifu atcelšanu saistītajiem elektroenerģijas lietotājiem, tostarp mājsaimniecībām, lai tās varētu izvēlēties sev piemērotu elektroenerģijas piegādātāju konkurētspējīgā elektroenerģijas tirgū. Līdz šim elektroenerģijas tirgus atvēršana Latvijā ir veiksmīgi noritējusi trīs posmos, tirgū iesaistot visus Latvijas elektroenerģijas lietotājus, izņemot mājsaimniecības un pārējos saistītos lietotājus.  Lai nodrošinātu saistīto lietotāju izpratni par atvērta elektroenerģijas tirgus darbību un pakāpeniskumu tirgus atvēršanu, saistītajiem lietotājiem tiek veikta pāreja no norēķinu veidiem , kādi tiek piemēroti regulētu elektroenerģijas tarifu gadījumā uz norēķinu veidiem, kādi tiek piemēroti, pastāvot brīvam elektroenerģijas tirgum, tas ir veicot izlīdzināto maksājumu vai apmaksājot saņemtos rēķinus.  Turklāt izlīdzinātā maksājuma ieviešana vienkāršo norēķinu kārtību maksājumiem par elektroenerģiju, jo mājsaimniecības lietotājam nav katru mēnesi jāaprēķina maksājamās summas apmērus, balsoties uz paša nolasīto komercuzskaites mēraparāta rādījumu un spēkā esošo tarifu. Šāds maksājums nodrošina, ka lietotājiem apmaksai tiks paredzēta vienāda maksājuma summa bez sezonālajām svārstībām un lielākiem maksājumiem par elektroenerģijas patēriņa pīķa periodiem, kas ierasti sakrīt arī ar citu pakalpojumu maksimumiem (siltumenerģijas pakalpojumi). Tas atvieglotu mājsaimniecības budžeta plānošanas procesu, jau iepriekš zinot, cik lietotājam vajadzēs maksāt par elektroenerģiju. |
| 2. | Pašreizējā situācija un problēmas | Pašlaik Ministru kabineta 2011. gada 29. novembra noteikumu Nr.914 „Elektroenerģijas tirdzniecības un lietošanas noteikumi” (turpmāk - MK noteikumi Nr.914) 21.punkts paredz, ka, vienojoties ar publisko tirgotāju, saistītais lietotājs par patērēto elektroenerģiju norēķinās: apmaksājot aprēķinātu naudas summu, kas tiek noteikta lietotāja nolasīto skaitītāja rādījumu par mēnesī patērēto elektroenerģiju reizinot ar spēkā esošo tarifu (pašdeklarēšanās metode), veicot izlīdzināto maksājumu, apmaksājot saņemto rēķinu vai veicot priekšapmaksu.  Šobrīd lielākā daļa saistīto lietotāju norēķiniem izmanto pašdeklarēšanās metodi (vairāk kā 90%), proti, Plaši pielietotā pašdeklarēšanās metode nereti ir iemesls ievērojamu pārmaksu vai parādu uzkrājumiem, klientiem nepareizi nolasot skaitītāja rādījumus vai arī piemērojot spēkā neesošus tarifus, radot zaudējumus gan publiskajam tirgotājam un sadales sistēmas operatoram, gan arī lietotājiem.  Pašdeklarēšanās metode neļauj arī publiskajam tirgotājam uzrādīt lietotājam sadalītu lietotāja ikmēneša maksājumu sastāvdaļās, tā atspoguļojot katras sastāvdaļās cenu, jo lietotājs deklarē maksājamo summu vienpusēji, veicot norēķinu.  Plānotais brīvā elektroenerģijas tirgus modelis mājsaimniecībām pieprasa norēķinu sistēmas maiņu. Elektroenerģijas tirgus apstākļos, kad lietotājam ir tiesībās neierobežoti mainīt elektroenerģijas tirgotāju, ir jāievieš tāds informācijas plūsmas un norēķinu veids, kas nodrošina tirgotāju ar informāciju par lietotāja patērētās elektroenerģijas daudzumu. Informāciju par elektroenerģijas patēriņu jādrošina sistēmas operatoram, kuram tā tālāk jānosūta elektroenerģijas tirgotājam norēķinu sagatavošanai, ko pašdeklarācijas metodes gadījumā nav iespējams piemērot. |
| 3. | Saistītie politikas ietekmes novērtējumi un pētījumi | Izmaiņas norēķinu kārtībā saskan ar starptautisko praksi un rekomendācijām par elektroenerģijas tirgus attīstības modeli, tajā skaitā norēķinu kārtību. Eiropas elektroenerģijas industrijas vadošā organizācija - elektroenerģijas jomā iesaistīto pušu pārstāvošā apvienība *Eurelectric*, kurā Latvija ir dalībvalsts statusā,ir rekomendējusi, ka elektroenerģijas piegādātājiem jānodrošina lietotājiem iespēja norēķinos izmantot izlīdzinātā maksājuma metodi tirgus atvēršanas ietvaros[[1]](#footnote-2).  Pielietojot pašdeklarēšanās metodi, lietotājs nevar gūt pilnvērtīgu izpratni par vienas elektroenerģijas patēriņa vienības izmaksu sastāvdaļām, jo komunikācija un informācijas apmaiņa ir pakārtota izejot no lietotāja puses, t.i., lietotājs maksā par elektroenerģiju, un no šīs apmaksātās summas publiskais tirgotājs var aprēķināt lietotāja elektroenerģijas patēriņu.  Šajā gadījumā publiskajam tirgotājam nav iespēju informēt lietotāju cik konkrētajā norēķinu periodā lietotājs samaksā par elektroenerģiju, sistēmas pakalpojumiem, OIK, PVN.  Turpretim ar izlīdzinātā maksājuma metodi vai tirgotāja sagatavotu rēķinu, publiskais tirgotājs lietotājam tieši varēs norādīt (ikmēneša izlīdzinātā maksājuma kvītī vai ikmēneša rēķinā) cenu veidojošās sastāvdaļas. |
| 4. | Tiesiskā regulējuma mērķis un būtība | Grozījumi paredz, ka saistītais lietotājs par saņemto elektroenerģiju norēķinās saskaņā ar publiskā tirgotāja apstiprināto norēķinu kārtību un atbilstoši tai izvēlēto norēķinu veidu – veicot izlīdzināto maksājumu vai apmaksājot saņemtos rēķinus. Vienlaikus lietotājiem būs tiesības, ievērojot elektroenerģijas piegādes līguma nosacījumus un publiskā tirgotāja norēķinu kārtību, veikt elektroenerģijas priekšapmaksu.  Izlīdzinātā maksājuma apmēru nosaka ņemot vērā lietotāja patēriņu, kas ir noteikts par pamatu ņemot faktisko elektroenerģijas patēriņu laika posmā starp divām sadales sistēmas operatora veiktām kontrolpārbaudēm. Izlīdzinātais maksājums atvieglos mājsaimniecības lietotāju norēķinus, jo turpmāk lietotājiem nebūs katru mēnesi jāuzņem skaitītāja rādījums un pašam jāaprēķina apmaksājamā summa, bet reizi mēnesī jāveic iepriekš noteiktas summas apmaksu.  Kā alternatīvs norēķinu veids būs publiskā tirgotāja izrakstīts rēķins (elektroniski piegādāts) par aktuālo elektroenerģijas patēriņu, kas iegūts lietotājam regulāri šo informāciju iesniedzot sadales sistēmas operatoram vai to iegūstot, izmantojot viedos skaitītājus.  Lietotājiem, kas no jauna izveidos pieslēgumu un uzsāks patērēt elektroenerģiju, izlīdzinātā maksājuma apmēru noteiks, publiskajam tirgotājam vienojoties ar lietotāju, balstoties uz paredzamo lietotāja patēriņu, ņemot vērā lietotāja prognozi un lietotāja patēriņa profilu.  Ja lietotāja faktiskais ikmēneša elektroenerģijas patēriņš atšķiras no tam noteiktā ikmēneša elektroenerģijas patēriņa, tad piegādātājam, ir tiesības veikt pārrēķinu izlīdzinātā maksājuma apmēros. Tāpat ja lietotājs konstatē, ka noteiktais izlīdzinātā maksājuma apmērs ir lielāks vai mazāks nekā faktiskais patēriņš, arī lietotājs ir tiesīgs rosināt koriģēt IM apmēru.  Izlīdzinātā maksājuma apmēru koriģēs pēc sadales sistēmas operatora skaitītāja kontrolpārbaudes, ja tajā konstatēs faktiskā patēriņa neatbilstību ar noteikto izlīdzinātā maksājuma apmēru. Nosakot jaunu izlīdzinātā maksājuma apmēru piegādātājs veiks pārrēķinu par lietotāja faktisko patēriņu un izlīdzinātā maksājuma kārtībā apmaksāto, ja lietotājs būs samaksājis vairāk, tad piegādātājs šo apmēru iekļaus (izlīdzinās uz nākamo 12 mēnešu periodu), kā kompensāciju nākamā perioda izlīdzinātā maksājuma apmērā, ja lietotājs būs apmaksājis mazāk nekā faktiskais patēriņš, piegādātājs starpību iekļaus (izlīdzinās uz nākamo 12 mēnešu periodu), nākamo norēķinu periodu izlīdzinātā maksājuma apmērā.  Rēķinu kā norēķinu metodi varēs izmantot jebkurš lietotājs ar nosacījumu, ka lietotājs piekritīs, ka rēķins tam tiks nosūtīts elektroniskā formā. Lai norēķinātos ar rēķina izrakstīšanas metodi, lietotājam būs pienākums publiskā tirgotāja noteiktā periodā ziņot sistēmas operatoram par elektroenerģijas patēriņu. Balstoties uz to, tirgotājs izrakstīs rēķinu apmaksai. Ja lietotājs neziņo par patēriņu, tad sistēmas operators, nosakot norēķinu perioda patēriņu, piemēro vidējo objekta elektroenerģijas patēriņu.  Publiskajam tirgotājam ir pienākums publicēt norēķinu kārtību savā tīmekļa vietnē. Publiskajam tirgotājam ir pienākums saistītajam lietotājam sniegt informāciju par noteiktās norēķinu kārtības pielietošanu. |
| 5. | Projekta izstrādē iesaistītās institūcijas | Ekonomikas ministrija, Sabiedrisko pakalpojumu regulēšanas komisija, AS „Latvenergo”, AS „Sadales tīkls” |
| 6. | Iemesli, kādēļ netika nodrošināta sabiedrības līdzdalība | Projekts izsludināts 8. augusta Valsts sekretāru sanāksmē (VSS-1574).  Latvijā 2013. gada augustā tika veikta iedzīvotāju aptauja elektroenerģijas tirgus pilnīgu atvēršanas jautājumā. Aptauju pēc Ekonomikas ministrijas pasūtījuma veica pētījumu centrs SKDS, aptaujājot 1000 Latvijas pastāvīgos iedzīvotājus vecumā no 18 līdz 74 gadiem. Saskaņā ar pētījumu centra SKDS veiktās Latvijas iedzīvotāju aptaujas rezultātiem, 50 % Latvijas iedzīvotāju atbalsta elektroenerģijas tirgus pilnīgu atvēršanu, paužot gatavību izvērtēt elektroenerģijas tirgotāju piedāvājumu atbilstību saviem elektrības lietošanas paradumiem un izvēlēties sev izdevīgāko piedāvājumu[[2]](#footnote-3). Tādējādi, Ekonomikas ministrija uzskata, ka šāds aptaujas rezultāts ir arī indikators izlīdzinātā maksājuma ieviešanas atbalsta apmēriem, jo gaidāmās izmaiņas un cilvēkiem sniegtā iespēja izvērtēt elektroenerģijas tirgotāju piedāvājumu, kā arī norēķinu kārtības izmaiņas ir neatņemamas atvērta tirgus iezīmes. Balstoties uz iepriekš anotācijā izklāstīto informāciju, bez izlīdzinātā maksājuma ieviešanas šādas iespējas saistītajiem lietotājiem tiktu liegtas. Kā arī jāņem vērā, ka elektroenerģijas tirgus atvēršana paredz plašas izmaiņas kopējā sistēmā, kur maksājuma kārtības maiņa ir tikai viena no izmaiņām, lai pārietu no regulētajām cenām uz tirgus principiem balstītiem cenu noteikšanas mehānismiem.  Elektroenerģijas tirgus atvēršanu neatbalsta 17 % Latvijas iedzīvotāju, 13 % - drīzāk neatbalsta, savukārt, 20 % respondentu nav viedokļa šajā jautājumā. Aptaujas laikā kopumā visās sociāldemogrāfiskajās grupās vērojams līdzīgs atbalsts elektroenerģijas tirgus atvēršanai, tomēr lielāks atbalsts vērojams respondentu vidū vecuma grupā no 25 – 34 gadiem, ar augstāko izglītību, augstākiem ienākumiem un Rīgā dzīvojošajiem. |
| 7. | Cita informācija | Plānots, ka grozījumi stājas spēkā 2013.gada 1.novembrī, bet izmaiņas noteikumu 21.punktā (norēķinu sistēmas maiņa) 2013.gada 1.decembrī. Līdz 1.decembrim publiskais tirgotājs uzsāktu īstenot informēšanas kampaņu par norēķinu maiņu, un lietotāji par elektroenerģiju pēc pašu izvēlētās norēķinu metodes norēķināsies, sākot no 1.decembra. Šāds laika grafiks noteikts, jo tas ļaus AS „Latvenergo” šo izmaiņu informēšanas kampaņu apvienot ar paralēlo cenu uzrādīšanas periodu, kas ir saistīts ar Euro ieviešanu. Ņemot vērā ievērojamo klientu skaitu, izlīdzināto maksājumu kā pamata norēķinu veidu ieviesīs divu mēnešu laikā. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Visas Latvijas mājsaimniecības (kopskaitā ap 900 tūkstoši) |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Finansiāli neitrāls. Noteikumu projekts neparedz izmaiņas izmaksu vai maksājumu apjoma ziņā. |
| 4. | Tiesiskā regulējuma nefinansiālā ietekme | Lietotājiem būs izprotamāki elektroenerģijas cenu veidošanas principi, mājsaimniecību sagatavošana tirgus atvēršanas procesam, jo maksājumu plānos skaidri tiks norādīta katras komponentes vērtība.  Šādas izmaiņas atvieglos gaidāmās izmaiņas sistēmas pakalpojumu tarifu struktūrā. Kā arī viestās izmaiņas norēķinos un cenu veidošanas principos sakritīs ar paralēlo cenu informēšanas kampaņu Euro ieviešanā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III, IV, V, VI sadaļa – projekts šīs jomas neskar.**

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija, publiskais tirgotājs AS "Latvenergo" un sadales sistēmas operators AS "Sadales tīkls". |
| 2. | Projekta izpildes ietekme uz pārvaldes funkcijām | Noteikumu projekta izpildi nodrošinās publiskā tirgotāja A/S „Latvenergo” un sadales sistēmas operatora A/S „Sadales tīkls” darbības ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav |

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

28.10.2013. 11:25

1840

E.Dzirkalis, 67013066

[Edgars.Dzirkalis@em.gov.lv](mailto:Edgars.Dzirkalis@em.gov.lv)

1. <http://www.eurelectric.org/media/26650/customer-centric_retail_markets-web-2011-321-0002-01-e.pdf> [↑](#footnote-ref-2)
2. <http://www.em.gov.lv/em/2nd/?lang=lv&id=33506&cat=621> [↑](#footnote-ref-3)